Ένα ήσυχο και πολύ καθαρό σπίτι, ανακαινισμένο πλήρως σε μοντέρνο ύφος. Μας άρεσε πολύ το ευρύχωρο υπνοδωμάτιο αλλά και το γεγονός πως οτιδήποτε χρειαστήκαμε αυτές τις μέρες υπήρχε μέσα στο σπίτι. Στην κουζίνα μπορείς άνετα να μαγειρέψεις και να καθίσεις να φας, το καθιστικό είναι μικρό αλλά έχει ένα καναπεδάκι που γίνεται άνετο κρεβάτι. Πολύ κοντά στην Πατησίων, σε σουπερμάρκετ, καφετέριες, μαγαζιά, αλλά και στον ηλεκτρικό και σε στάσεις λεωφορείων - εξυπηρετεί πολύ! Η γειτονιά είναι ήσυχη, κοιμηθήκαμε καλά το βράδυ. Το σπίτι δροσερό, δεν χρειάστηκε ο κλιματισμός ακόμα και μια πολύ ζεστή μέρα. Άριστη επικοινωνία με τους πολύ ευγενικούς οικοδεσπότες, ακόμα και όταν τους ειδοποίησα αργά τη νύχτα για μια αλλαγή στο πλάνο μας. Προσιτή τιμή, γρήγορο wifi. Μια καλή επιλογή για τον ταξιδιώτη στην Αθήνα.